**אליפות וימבלדון 1919** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-23 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

התחרות הקודמת נערכה בשנת 1914 ובמהלך מלחמת העולם הראשונה התחרויות לא נערכו. טניסאים רבים השתתפו בקרבות, נפצעו ונהרגו. בין הנופלים היה טוני וילדינג (ניו זילנדניו זילנד ניו זילנד), שזכה בתואר אלוף שמונה פעמים בשנים 1907-1914.

בתחרויות של שנת 1919 בלטו סוזן לנגלן (צרפתצרפת צרפת), שזכתה באליפות בתחרות הנשים וזוגות נשים ואליזבת ריין (ארצות הבריתארצות הברית ארצות הברית) שזכתה בתחרות זוגות נשים וזוגות מעורבים. דורותי דאגלס צ'יימברס הגיעה ל-3 גמרים אך לא זכתה באף תואר. בתחרות הגברים הטניסאים האוסטרלים (אוסטרליהאוסטרליה) זכו בתואר בתחרויות גברים וזוגות גברים.

התחרות
------

### תחרות הגברים

ג'רלד פטרסון, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון קיבל זכות להתמודד מול מנצח אליפות וימבלדון 1914 על התואר. לתחרות זו נרשמו 128 טניסאים, מהם 95 מבריטניה. בגמר תחרות הגברים ג'רלד פטרסון (אוסטרליהאוסטרליה אוסטרליה) ניצח את אלגרנון קינגסקוט (בריטניהבריטניה בריטניה) ב-3 מערכות. במשחק על האליפות הוא שיחק נגד נורמן ברוקס (אוסטרליהאוסטרליה אוסטרליה) (מנצח אליפות וימבלדון 1914) וניצח ב-3 מערכות.

### תחרות הנשים

סוזן לנגלן, מנצחת תחרות הנשים
בתחרות הנשים השתתפו 43 טניסאיות (מהם 40 בריטיות) שחולקו ל-4 בתים. בגמר התחרות סוזן לנגלן (צרפתצרפת צרפת) נפגשה עם פיליס סטרווייט (בריטניהבריטניה בריטניה) וניצחה ב-2 מערכות. במשחק אליפות היא שיחקה נגד מנצחת אליפות 1914 דורותי דאגלס צ'יימברס (בריטניהבריטניה בריטניה) וניצחה ב-3 מערכות.

### תחרות זוגות גברים

בתחרות הזוגות השתתפו 55 זוגות. לתחרות נרשמו זוגות טניסאים ממספר מדינות, כמו בתחרות הגברים. מכיוון שטוני וילדינג, ממנצחי תחרות זוגות בשנת 1914, נהרג בקרבות מלחמת העולם הראשונה, מנצחי השלב הראשון היו אמורים לזכות באליפות. במשחק על האליפות נפגשו ארבעה טניסאים מאוסטרליה (אוסטרליהאוסטרליה): רודני היט ורנדולף לוסט שיחקו נגד פט או'הארה ורונלד תומאס. הזוג או'הארה/תומאס ניצח ב-4 מערכות וזכה בתואר.

### תחרות זוגות נשים

תחרויות זוגות הנשים נערכו ללא יתרון למנצח בתחרות הקודמת. בתחרות השתתפו 19 זוגות, כמעט כל המשתתפות היו בריטיות (כמו בתחרות הנשים). הזוג המנצח של השנה הקודמת לא נרשם לתחרות. בגמר התחרות הזוג שכלל את דורותי דאגלס צ'יימברס ואתל לרקומב (בריטניהבריטניה בריטניה) נפגש עם הזוג סוזן לנגלן (צרפתצרפת צרפת) ואליזבת ריין (ארצות הבריתארצות הברית ארצות הברית). הזוג הבריטי המעוטר הפסיד ב-3 מערכות.

### תחרות זוגות מעורבים

תחרויות זוגות המעורבים נערכו ללא יתרון למנצח בתחרות הקודמת. בתחרות השתתפו 42 זוגות. כמעט כל המשתתפות היו בריטיות (כמו בתחרות הנשים). בגמר התחרות נפגשו אלברטן פרבל ודורותי דאגלס צ'יימברס (בריטניהבריטניה בריטניה) נגד רנדולף ליסט (בריטניהבריטניה בריטניה) ואליזבת ריין (ארצות הבריתארצות הברית ארצות הברית). הזוג הבריטי הפסיד בשני מערכות. לדורותי דאגלס צ'יימברס זה היה הפסד גמר שלישי בתחרות שנת 1919.

קישורים חיצוניים
----------------

* האתר הרשמי של אליפות וימבלדון
* תוצאות משחקי גברים
* תוצאות משחקי זוגות גברים
* תוצאות משחקי נשים
* תוצאות משחקי זוגות נשים
* תוצאות משחקי זוגות מעורבים

| אליפות וימבלדון |
| --- |
| 

|  |
| --- |
| 
1877 • 1878 • 1879 • 1880 • 1881 • 1882 • 1883 • 1884 • 1885 • 1886 • 1887 • 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 • 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • ~~1915~~ • ~~1916~~ • ~~1917~~ • ~~1918~~ • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • ~~1940~~ • ~~1941~~ • ~~1942~~ • ~~1943~~ • ~~1944~~ • ~~1945~~ • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • ~~2020~~ • 2021 • 2022 • 2023 |

 |